als_Latn dik_Latn sag_Latn
Autoritetet shëndetësore në Spanjë po hetojnë për mënyrën se si një infermiere 40-vjeçare është infektuar me Ebola, duke shënuar rastin e parë që kjo sëmundje merret në Europë dhe jo në Afrikë.
Infermierja që tashmë ndodhet në izolim, kishte trajtuar dy priftërinj spanjollë në spitalin e Madridit, të cilët ishin prekur nga sëmundja gjatë misioneve humanitare në Liberi. Ata humbën jetën, njëri në gusht e tjetri në shtator.
Sipas autoriteteve, 40-vjeçarja ka qenë e mbrojtur gjatë kohës që ishte pjesë e ekipit që kuronte dy priftërinjtë. Por pas kësaj ngjarjeje, ajo kishte marrë disa ditë pushim, kohë kur edhe u prek nga sëmundja.
Mjekët kanë po mbajnë nën vëzhgim edhe bashkëshortin e infermieres, si dhe dy persona të tjerë, të cilët dyshohet se janë infektuar gjithashtu.
Ndërkaq, në SHBA, pas rasteve të Ebolas, Presidenti Obama njoftoi planin për kontrollimin e çdo pasagjeri nëpër aeroporte.
Sëmundja e Ebolas ka marrë më shumë se tre mijë e 400 jetë njerëzish në Afrikën Perëndimore, që kur shpërtheu në muajin mars.
Ebola është një sëmundje që fillimisht shkakton ethe, dhimbje koke, të fytit e të muskujve. Më pas gjendja përkeqësohet edhe me gjakderdhje e deri në humbejn e jetës.
als_Latn als_Latn als_Latn als_Latn als_Latn als_Latn als_Latn